Ir-Regolament tal-Kummissjoni (KEE) 2507/91
tal-20 ta' Awwissu 1991
dwar il-klassifikazzjoni ta' ċerta merkanzija fin-nomenklatura magħquda
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2658/87 [1] fuq in-nomenklatura tat-tariffa u tal-istatistika u fuq it-Tariffa Komuni Doganali, kif l-aħħar emendata bir-Regolament (KEE) Nru 2242/91 [2], u partikolarment Artikolu 9 tiegħu,
Billi, biex tkun żgurata l-applikazzjoni uniformi tan-nomenklatura magħquda mehmuża mar-Regolament jeħtieġ li jkunu adottati miżuri dwar il-klassifika tal-merkanzija msemmija fl-Anness ta' dan ir-Regolament;
Billi r-Regolament (KEE) Nru 2658/87 provda r-regoli ġenerali għall-interpretazzjoni tan-nomenklatura magħquda u dawn ir-regoli japplikaw ukoll għal kull nomenklatura oħra li hija għal kollox jew parzjalment bażata fuqha jew li żżid kull subdiviżjoni addizzjonali għaliha u li tistabbilixxi dispożizzjonijiet speċifiċi tal-Komunità, biex tapplika t-tariffa jew miżura oħra dwar il-kummerċ fil-merkanzija;
Billi, bis-saħħa tal-imsemmija regoli ġenerali, il-merkanzija deskritta fil-kolonna 1 tat-tabella annessa mar-Regolament preżenti għandha tkun klassifikata taħt il-kodiċijiet NM xierqa indikati fil-kolonna 2, minħabba r-raġunijiet murija fil-kolonna 3;
Billi l-miżuri provduti f'dan ir-Regolament huma skond l-opinjoni tal-Kumitat tan-Nomenklatura,
ADOTTAT DAN IR-REGOLAMENT:
Artikolu 1
Il-merkanzija deskritta fil-kolonna 1 tat-tabella annessa hija issa kklassifikata ġewwa in-nomenklatura magħquda taħt il-kodiċijiet xierqa NM indikati fil-kolonna 2 tal-imsemmija tabella.
Artikolu 2
Dan ir-Regolament għandu jidħol fis-seħħ fil-21 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
Magħmul f'Brussell, fl-20 ta' Awwissu 1991.